LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL 2024 METŲ FINANSAVIMO SUMOS MOKYTIS PAGAL NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI PROGRAMAS, SKELBIAMAS INDIVIDUALIŲ MOKYMOSI PASKYRŲ SISTEMOJE, NUSTATYMO

2024 m. sausio 31 d. Nr. V-117

Vilnius

Vadovaudamasis Lietuvos Respublikos Vyriausybės 2023 m. spalio 25 d. nutarimu Nr. 819 „Dėl Ministerijų ir jų administruojamų neformaliojo suaugusiųjų švietimo ir tęstinio mokymosi finansavimo priemonių, įtraukiamų į individualių mokymosi paskyrų sistemą, sąrašo, Prioritetinių individualių mokymosi paskyrų sistemoje teikiamų valstybės finansuojamų programų sričių sąrašo ir Prioritetinių individualių mokymosi paskyrų sistemoje dalyvaujančių asmenų grupių patvirtinimo“ ir Individualių mokymosi paskyrų sistemos administravimo ir asmenų, siekiančių tobulinti kompetencijas ir (arba) jų įgyti per šią sistemą, finansavimo bei konkurso gauti finansavimą, skiriamą dalyvauti neformaliojo suaugusiųjų švietimo ir tęstinio mokymosi programose, organizavimo tvarkos aprašo, patvirtinto Lietuvos Respublikos švietimo, mokslo ir sporto ministro 2023 m. lapkričio 29 d. įsakymu Nr. V-1515 „Dėl Individualių mokymosi paskyrų sistemos administravimo ir asmenų, siekiančių tobulinti kompetencijas ir (arba) jų įgyti per šią sistemą, finansavimo bei konkurso gauti finansavimą, skiriamą dalyvauti neformaliojo suaugusiųjų švietimo ir tęstinio mokymosi programose, organizavimo tvarkos aprašo patvirtinimo“, 24 punktu, siekdamas užtikrinti projekto „Mokykis visą gyvenimą!“ Nr. 10-009-P-0001, finansuojamo Ekonomikos gaivinimo ir atsparumo didinimo priemonės lėšomis ir valstybės biudžeto lėšomis, skirtomis apmokėti bendrai finansuojamų iš Europos Sąjungos fondų lėšų projektų netinkamam finansuoti iš Europos Sąjungos fondų lėšų pirkimo ir (arba) importo PVM, įgyvendinamo pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“ aprašo, patvirtinto Lietuvos Respublikos švietimo, mokslo ir sporto ministro 2022 m. gegužės 27 d. įsakymu Nr. V-851 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“ aprašo patvirtinimo“, 1 priedo įgyvendinimą ir siekdamas įgyvendinti Lietuvos Respublikos švietimo, mokslo ir sporto ministerijos 2024–2026 metų strateginio veiklos plano, patvirtinto Lietuvos Respublikos švietimo, mokslo ir sporto ministro 2024 m. sausio 29 d. įsakymu Nr. V-93 „Dėl Lietuvos Respublikos švietimo, mokslo ir sporto ministerijos 2024–2026 metų strateginio veiklos plano patvirtinimo“, Švietimo programos (programos kodas – 12-003), priemonę „Įdiegti vieno langelio principą karjerai planuoti ir įgūdžiams tobulinti“ (pažangos priemonės kodas – 12-003-03-05-01(PP):

1.	N u s t a t a u, kad 2024 metų finansavimo suma, kuri gali būti skiriama mokytis pagal neformaliojo suaugusiųjų švietimo ir tęstinio mokymosi programas, skelbiamas Individualių mokymosi paskyrų sistemoje, yra 5 400 000,00 Eur (penki milijonai keturi šimtai tūkstančių eurų, 00 ct).

2.	Į p a r e i g o j u Europos socialinio fondo agentūrą iki 2024 m. gruodžio 1 d. pateikti informaciją Lietuvos Respublikos švietimo, mokslo ir sporto ministerijos Mokymosi visą gyvenimą departamento Neformalaus švietimo skyriui apie 2024 metais panaudotas lėšas.

Švietimo, mokslo ir sporto ministras	Gintautas Jakštas